♪ [zene] ♪
- Most, hogy már értjük egy vállalat kiadási görbéit, valamint a piacra belépési és kilépési döntéseit,
meg tudjuk mutatni, hogy a piaci görbéket hogyan is kell deriválni ezekből
a legalapvetőbb tényezőkből. Vizsgáljuk ezt meg közelebbről,
- A kínálati görbe egy cég
belépési és kilépési döntésein alapul és e döntések hatásaival az ágazati
költségekre. És a kulcskérdés valóban az, hogy ahogyan az ágazati kibocsátás növekszik, mi történik
a költségekkel? Három lehetőség van. Először, a költségek növekedése az ágazatban. Azaz
a költségek növekednek az ágazatban a termelés növelésével. Másodszor, állandó költségű ágazat.
A gyártási költségek állandó szinten maradnak, nem változnak az output növekedésével vagy csökkenésével. És
végül, csökkenő költségű ágazat, ahol az ágazati költségek csökkennek a termelés növekedésével.
Amint látni fogjuk, az első és a második meglehetősen gyakori, a harmadik meglehetősen ritka,
de ettől még ugyanolyan lényeges és érdekes annak érdekében, hogy megértsük
a gazdasági földrajzot, amivel kicsit később foglalkozunk majd. Mutassuk meg, hogy az ipar
költséggörbéje, hogyan származtatható az egyes cégek belépési és kilépési költséggörbéjéből.
Megtehetjük ezt egy növekvő költségű iparra nagyon könnyedén két cég
példáján. Tegyük fel, hogy az 1. számú cég egy olajkitermelő cég, ahol az olaj nagyon
közel található a felszínhez, így elég alacsony átlagköltséggörbéje van. Elég olcsó
ennek a cégnek olajat termelni. Másrészt viszont, a 2. számú cégnek sokkal nagyobb az átlagos
költséggörbéje, ugyanis a világ olyan részén található, ahol
sokkal mélyebbre kell fúrni az olaj kitermeléséért. Most, ezekből az adatokból kiindulva, milyen
az ágazat kínálati görbéje, ha az olaj ára 17 USD alatt van? Nos, ha az
olaj ára 17 USD alatt van, ezek közül egyik cég sem tud nyereséget termelni.
Ez az átlagköltség-görbe minimum pontja alatt van mindkét cég
esetében. Így egyik vállalat sem szeretne az adott iparágban lenni. Tehát amennyiben az
olajár 17 USD alatt marad, az ágazati kínálat nullával lesz egyenlő, éppen
itt, zéró. Most mi történik 17 dollárnál? Nos, 17$-nál az 1. számú vállalat éppen csak eléri a megtérülési pontot. Tehát
azt mondhatjuk, az 1. számú vállalat éppen belép az ágazatba. Tehát 17 dollárnál az ipari termelés
megegyezik az 1. számú vállalat termelésével, nevezetesen négy egységgel. Figyeljük meg, hogy 17 dollárnál
a 2. számú cég nem lép be az iparágba, mert az ár még mindig túl alacsony. A 2. számú
cég nem tudna nyereséget termelni, veszteséges lenne ilyen árnál. Valóban, ahogy
az olaj ára növekszik, a kettes számú cég termelése is növekszik ahogy halad a
határköltség-görbéje mentén. Ez folytatódik, így az ipar termelése
növekszik, az 1. cég termelésével egyetemben, míg el nem érjük a 29 dolláros árat.
29$ árnál a 2. cég eléri a megtérülési pontot, belép az ágazatba. Tehát 29 dollárnál a
teljes ipari termelés 6 egység az 1. cég esetében és 5 egység a 2. cégnél, azaz
összesen 11 egység a teljes iparágra. Ahogy az ár 29 USD fölé megy mind az 1.,
mind a 2. cég terjeszkedik a saját határköltség-görbéje mentén, tehát a teljes termelés
a két vállalat termeléseinek az összege. Tehát itt azt láthatjuk, hogy az iparág
kínálati görbéje felfelé tendál, mert a vállalatok költséggörbéi különbözők.
Annak érdekében, hogy újabb cégek lépjenek be az iparágba, az egyetlen, amit tehetünk,
hogy magasabb költségű cégeket vonzunk be. Tehát az ipar kínálati görbéje felfelé
tendál. Bármely iparág, ahol nehéz pontosan megismételni a termeléshez szükséges inputokat,
egy növekvő költségekkel járó iparág lesz. Már említettem az olajat, de
a réz, az arany, az ezüst és az összes bányászati iparág nagyon hasonló. Nem tudjuk csak úgy
"lemásolni" egy adott aranybányát. Ha szeretnénk egy másik aranybányát, kénytelenek leszünk
mélyebbre ásni, vagy máshol keresgélni és többe fog kerülni
a kitermelés, mint jelenleg. A kávé egy másik példa erre, mert igazából
csak korlátozott számú hely van a világban, ahol kiváló kávét lehet termelni.
Ha máshonnan akarunk kávét, mint Brazília vagy Guatemala, akkor
alacsonyabb minőségű lesz. Még lejjebb kell mennünk a hegyen. Több inputra
lesz szükség. A nukleáris mérnökök: nagyon nehéz kiterjeszteni a nukleáris mérnökök
kínálatát. Csak korlátozott számú ember lehet nukleáris mérnök. Amennyiben
több nukleáris mérnököt szeretnénk, akkor át kell csábítanunk őket más
iparágakból, ahol nagyon magas lehetőségköltséggel rendelkeznek. Szóval nehéz bővíteni
a nukleáris mérnökök kínálatát anélkül, hogy felemelnénk a nukleáris mérnökök jövedelmét.
Ez egy emelkedő költségű iparág. Ezen felül, bármely iparág, amely felvásárolja
egy jelentős hányadát egy emelkedő költségű iparág termelésének, szintén emelkedő
költségű iparág lesz. Tehát teljesen egyértelmű, hogy az üzemanyag egy emelkedő költségű iparág,
mert, ha több benzint akarunk, akkor több olaj kell, és az olaj egy emelkedő
költségű iparág. Az elektromosság is főként emelkedő költségű iparág lesz, amennyiben
az áramot szénnel termeljük. Tehát, ha több
villamosáramot akarunk, több szénre lesz szükség és ez felveri
a szén árát, ami pedig növeli az elektromosság előállítási árát.
- Tehát, amit most mutattunk az, hogy egy emelkedő költségű iparágból, le tudsz vezetni
egy felfelé ívelő kínálati görbét. Most egy állandó költségű
iparágat nézünk, amelynél megmutatjuk, hogy kapsz vízszintes kínálati görbét kapni, és aztán egy
csökkenő költségű iparágat, amihez - ahogyan számítottál rá - egy
lefelé tendáló kínálati görbét kapunk. Ezeket külön leckékben vesszük. Köszönöm!
- [Narrátor] Ha le szeretnéd tesztelni a tudásod, kattintson a kvízkérdésekre, vagy ha
továbblépnél, csak kattints a következő videóra.
♪ [zene] ♪ Felirat: amara.org közösség Fordította: Bánóczy Lili Ellenőrizte: Laukó Porkoláb Csilla Lektorálta: Mandel Kinga Magdolna